Gradačac

**Gradačac** je grad i naseljeno mjesto u sjeveroistočnom dijelu Bosne i Hercegovine. Nalazi se na obroncima Majevice, na nadmorskoj visini od 287 metara. Gradom dominira kula Husein-bega Gradaščevića, poznatija kao Gradina, koja je zaštitni znak i prepoznatljivi simbol grada.

## Historija 
**Historija Gradačca** obuhvata razvoj Gradačca od prahistorijskih tragova naseljenosti, preko srednjovjekovnog i osmanskog razdoblja, do austrougarske uprave, 20. stoljeća i rata u Bosni i Hercegovini 1992–1995. Historijski razvoj grada snažno je vezan za njegov strateški položaj u Bosanskoj Posavini, gradačačku kapetaniju, porodicu Gradaščevići i kompleks Starog grada.

### Prahistorija i najstariji tragovi naseljenosti 
Područje Gradačca i njegove šire okoline pokazuje kontinuitet ljudske prisutnosti još od prahistorije. U okolnim krajevima utvrđeni su paleolitski nalazi, dok je neolitsko razdoblje potvrđeno na više lokaliteta u Posavini i sjeveroistočnoj Bosni, među kojima se ističu Grbača kod Slatine i Matić kod Tolise. Novije istraživanje ukazalo je, međutim, na još stariji spomen u pismu pape Pija II od 4. aprila 1460, u kojem se spominje pod oblikom **Grachaz**.

Pod Osmanlijskom je vlašću od 1519. Gračačka (*Gračac je stariji naziv za Gradačac*.) nahija spomenuta je u jednom defteru iz 1533. dok se 1634. navodi da Gradačac pripada Gračaničkom kadiluku. To je ujedno i prvi dokumenat u kojem se ovo mjesto javlja pod sadašnjim svojim imenom. Nakon Karlovačkog mira (1699.) Gradačac, kojem je tada bila namijenjena odbrana osmanlijskih granica na Savi, mnogo dobija na svom strateškom značaju. Godine 1701. postaje palanka, a od 1710. sjedište kapetanije. Poslije toga varošica se brzo razvijala, pa je polovinom 19. vijeka imala dva hana, dvije medrese, četiri džamije, nekoliko mekteba i oko 40 trgovačkih i zanatskih radnji. Najveća zasluga za takav prosperitet mjesta pripada gradačačkim nasljednim kapetanima iz obitelji Gradaščevića: Osman-kapetanu i Murat-kapetanu, a naročito predvodniku vojske bosanskih feudalaca u borbi protiv osmanlijske uprave 1830. godine, Husein-kapetanu, bolje poznatom pod imenom "Zmaj od Bosne".

Vrhunac političkog značaja Gradačca u osmanskom periodu vezan je za Husein-kapetana Gradaščevića, najistaknutiju ličnost grada i jednog od glavnih vođa Pokreta za autonomiju Bosne 1831–1832. Nakon sloma pokreta i Husein-kapetanovog odlaska u Istanbul, uslijedile su promjene koje su dovele do ukidanja kapetanija i slabljenja stare lokalne elite.

### Rat 1992–1995. 
Uoči otvorenog rata u Bosni i Hercegovini Gradačac se nalazio u prostoru Bosanske Posavine, od velike strateške važnosti za sve zaraćene strane. U presudi MRMKS-a u predmetu *Stanišić i Simatović* navodi se da je na sastanku predstavnika općina Posavine 13. aprila 1992. iznesen prijedlog prema kojem bi Bosanski Šamac bio srpska općina, Odžak i Orašje hrvatske, a Gradačac muslimanska općina, što pokazuje da je područje već u toj fazi bilo predmet ratno-političkih planova i etnoteritorijalnog razgraničenja.

Ratna zbivanja na prostoru Gradačca odvijala su se u širem okviru borbi za Posavinu, uz frontovsku izloženost grada i okoline te dugotrajne vojne i humanitarne posljedice po stanovništvo.

### Kulturno-historijsko naslijeđe 
Najvažniji materijalni nosilac historije Gradačca jeste kompleks Starog grada s kulom Husein-kapetana Gradaščevića. Komisija za očuvanje nacionalnih spomenika Bosne i Hercegovine proglasila je 2004. godine graditeljsku cjelinu Starog grada u Gradačcu nacionalnim spomenikom Bosne i Hercegovine.

I u okolini Gradačca ima nešto sačuvanih tragova prošlosti i mjesta za koje su vezane još žive narodne legende i predanja. Najinteresantniji je fra Lovrin grob u selu Turiću. Ovaj stari grob potiče iz konca 18. vijeka i odavno je prešao u legendu.

## Geografija 
desn|mini|120px|Jezero Hazna
Gradačac se nalazi na nadmorskoj visini od 287 metara, na rječici Gradašnici, među obroncima planine Majevice i Trebave. Poznat je voćarski kraj i jedan od najvećih proizvodnih i trgovačkih centara šljivom u Bosni i Hercegovini.

## Klima 
Klima u Gradačcu je umjereno kontinentalna. Ljeta su obicni topla sa prosječnim temperaturama oko 25-30&nbsp;°C, ali ponekad mogu dostići i preko 30&nbsp;°C. Zime su hladne, s prosečnim temperaturama oko 0&nbsp;°C, ali mogu biti i znatno niže. Snijeg nije rijetka pojava tokom zimskih mjeseci. Proljeće i jesen su umjereno topli, ali promenljivi. Kiša je ravnomjerno raspoređena tokom cijele godine, s nešto većim padavinama tokom proljeća i jeseni. Najveća maksimalna dnevna temperatura zraka je izmjerena 24 Jula 2007. iznosila je 40,5&nbsp;°C, dok je najmanja izmjerena 31 Januara 1987. i iznosila je -21,5&nbsp;°C. Najveca godišnja količina padavina je izmjerena 2014. iznosila je 1205&nbsp;mm, dok je najmanja izmjerena 2000. i iznosila je 412,6&nbsp;mm .

## Stanovništvo 
Po službenom popisu stanovništva iz 1991. godine, općina Gradačac imala je 56.581 stanovnika, raspoređenih u 38 naselja. Poslije potpisivanja Dejtonskog sporazuma, veći dio općine Gradačac ušao je u sastav Federacije Bosne i Hercegovine. U sastav Republike Srpske ušla su naseljena mjesta: Blaževac, Krčevljani, Njivak, Orlovo Polje, Pelagićevo, Samarevac, Tolisa i Zelinja Gornja, te dijelovi naseljenih mjesta: Donja Tramošnica, Donje Ledenice, Donji Skugrić, Gornja Tramošnica, Gornje Krečane, Gornje Ledenice, Jasenica, Porebrice i Turić. Od ovog područja formirana je općina Pelagićevo.

### Nacionalni sastav stanovništva - grad Gradačac 
### Nacionalni sastav stanovništva - naseljeno mjesto Gradačac 
## Kultura 
mini|desno|120px|Kuća porodice Gradaščević
### Nacionalni spomenici 
## Privreda 
Najznačajnije industrije u Gradačcu su tekstilna, hemijska, mašinska i prehrambena. Gradačac je i mjesto održavanja tradicionalnog međunarodnog Sajma šljive.

## Politika 
Gradačac je organizovan kao grad kojom rukovodi gradonačelnik i Gradsko vijeće koje ima 30 vijećnika. U Gradskom vijeću djeluje nekoliko stranaka: SDP, SDA, RDS, PDA, Socijaldemokrati BiH, Narod i pravda, Savez za bolju budućnost BiH, te Klub nezavisnih vijećnika.

## Obrazovanje 
U gradu postoje dvije srednje škole, sedam osnovnih i 14 područnih škola.

## Sport 
### Sportski timovi 
* NK Zvijezda
* RK Gradačac
* ŽOK Kula-Gradačac
* KIK Zmaj

## Poznate ličnosti 
* Husein-kapetan Gradaščević, historijska ličnost
* Mustafa Imamović, univerzitetski profesor
* Hasan Kikić, književnik
* Ahmed Muradbegović, književnik
* Husein Kavazović, reisu-l-ulema Islamske zajednice u Bosni i Hercegovini
* Fadil Novalić, privrednik, Premijer Federacije BiH
* Stjepan Šiber, general Armije RBiH
* Mirko Marjanović, pripovjedač, romanopisac, književnik i likovni kritičar
* Aleksandar Mlač, novinar
* Mustafa Novalić, književnik i profesor
* Julijana Matanović, književnica i univerzitetska profesorica
* Ibrahim Bilajac, akademski kipar
* Dragan Dujmušić, pjesnik
* Ešref Jašarević, nogometaš
* Amir Durgutović, nogometaš
* Damir Doborac, rukometaš
* Mario Kelentrić, rukometaš
* Ibrahim Haseljić, rukometaš
* Mara Lakić, košarkašica
* Meliha Smajlović (Meliha İsmailoğlu), odbojkašica
* Ana Šimić, atletičarka
* Dinko Delić, književnik i muzičar

## Gradovi partneri 
* Sivas, Turska
* Düren, Njemačka
* Castenedolo, Italija
* Stryi, Ukrajina
* Frýdek-Místek, Češka

## Također pogledajte 
* Gradačačka tvrđava

## Reference 
## Vanjski linkovi 
* Službeni veb-sajt grada Gradačca

Kategorija:Općine Bosne i Hercegovine
Kategorija:Općine Federacije Bosne i Hercegovine‎
Kategorija:Općine u Tuzlanskom kantonu
*